SkyTeam Cargo
SkyTeam Cargo – pasaulinis krovinių oro linijų aljansas. Pagal narių skaičių (9) jis yra didžiausias tokio tipo aljansas. Vienintelis pasaulinis tokio tipo konkurentas yra „WOW Alliance“. Praėjus trims mėnesiams po „SkyTeam“ įkūrimo 2000 m. buvo įkurtas „SkyTeam Cargo“ aljansas. Pirmosios aljanso narės tapo „Aeroméxico Cargo“, „Air France Cargo“, „Delta Air Logistics“ ir „Korean Air Cargo“, kurios viso yra ir „SkyTeam“ narės. 2001 m. prie aljanso prisijungė ir „Czech Airlines Cargo“ bei „Alitalia Cargo“. Šiuo metu aljanso narėmis yra 9 oro linijų bendrovės. 2011 m. gegužės mėnesį prie aljanso prisijungė „Aeroflot Cargo“ bendrovė.